ERW ไม่หวั่นระเบิด! Q3 ขาดทุนน้อยลง-มีรายได้จากธุรกิจหลักเพิ่มขึ้น
ERW ไม่หวั่นระเบิดราชประสงค์! ไตรมาส 3 ขาดทุนน้อยลงหลังมีรายได้จากธุรกิจหลักเพิ่มขึ้น โดย Q3 ผลขาดทุนสุทธิ 19.96 ลบ. จากปีก่อนที่ขาดทุนสุทธิ 82.98 ลบ.ขณะที่ 9 เดือนแรกขาดทุนสุทธิ 94.91 ลบ. จากปีก่อนที่ขาดทุนสุทธิ 163.01 ลบ.
11 พ.ย. 2558

บริษัท ดิ เอราวัณ กรุ๊ป จำกัด (มหาชน) หรือ  ERW รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีผลขาดทุนสุทธิ 19.96 ล้านบาท หรือขาดทุนสุทธิ 0.008 บาทต่อหุ้น จากช่วงเดียวกันของปีก่อนที่มีผลขาดทุนสุทธิ 82.98 ล้านบาท หรือขาดทุนสุทธิ 0.034 บาทต่อหุ้น
ขณะที่ผลการดำเนินงานช่วง 9 เดือนแรกขาดทุนสุทธิ 94.91 ล้านบาท หรือ 0.038 บาทต่อหุ้น จากช่วงเดียวกันของปีก่อนที่ขาดทุนสุทธิ 163.01 ล้านบาท หรือ 0.066 บาทต่อหุ้น ทั้งนี้ ผลการดำเนินงานที่ขาดทุนลดลง เนื่องจากมีรายได้จากธุรกิจโรงแรมเพิ่มขึ้น